《暮春雨中作》
宋代·魏野

独院信寥寥，蚕生谷未苗。
残春无数日，积雨复连宵。
不恨流光速，唯伤去圣遥。
那堪当此景，时见落花飘。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。